Trasochvost žltý

Trasochvost žltý (lat. Motacilla flava) je malý sťahovavý vták z čeľade trasochvostovité. Obýva Palearktídu, severozápadnú Afriku a žije aj na Aljaške. Podľa Medzinárodnej únie na ochranu prírody a prírodných zdrojov trasochvost žltý patrí medzi najmenej ohrozené druhy, trend celkovej populácie je klesajúci, u Európskej populácii bol v rokoch 19802013 zaznamenaný mierny pokles. Podľa výsledkov paneurópskeho sčítania bežných druhov vtákov mal trend trasochvosta žltého v Európe za roky 1980  2017 mierny pokles.

 Výskyt a stav na Slovensku 
Trasochvost žltý je sťahovavý, prilieta od polovice marca do polovice apríla, jesenná migrácia prebieha od polovice augusta a v septembri. Na Slovensku hniezdi v nižších nadmorských výškach do  

Odhadovaný počet hniezdiacich párov je 2 500 - 4 000. Veľkosť populácie i územie na ktorom sa vyskytuje vykazujú mierny pokles od 20 - 50%. Ekosozologický status v roku 1995 R - vzácny. V roku 1998 žiadny. V roku 2001 LR - menej ohrozený. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status. 

Trend početnosti trasochvosta žltého na Slovensku bol podľa sčítania bežných druhov vtákov v rokoch 2005  2009 neistý s pozitívnou tendenciou.

 Poddruhy 
M. f. flava Linnaeus 1758. , trasochvost žltý
M. f. flavissima , trasochvost žltolíci
M. f. thunbergi, trasochvost severský hniezdi od strednej a severnej Škandinávie po severozápadnú Sibír. V roku 2016 úspešne vyhniezdil párik tohoto poddruhu na Slovensku pri Piešťanoch, vyviedol 4 mladé. 
M. f. iberiae, trasochvost pyrenejský
M. f. cinereocapilla, trasochvost sivohlavý
M. f. pygmaea, trasochvost nílsky
M. f. feldegg, trasochvost čiernohlavý
M. f. lutea , trasochvost stepný
M. f. beema , trasochvost čiapočkatý
M. f. melanogrisea, trasochvost kaspický
M. f. leucocephala, trasochvost bielohlavý

 Galéria 

 Referencie 

 Iné projekty 

 Externé odkazy 



Kategória:Trasochvostovité
Kategória:Najmenej ohrozené druhy
Kategória:Vtáky na Slovensku